pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“อุตตม” ลงพื้นที่เยี่ยมชมบริษัท พี.ซี.เอส แมชีน กรุ๊ป โฮสติ้ง จำกัด เมืองโคราช ตอกย้ำมาตรการช่วยเอสเอ็มอีเต็มสูบ
วันจันทร์ที่ 21 สิงหาคม 2560
“อุตตม” ลงพื้นที่เยี่ยมชมบริษัท พี.ซี.เอส แมชีน กรุ๊ป โฮสติ้ง จํากัด เมืองโคราช ตอกย้ํามาตรการช่วยเอสเอ็มอีเต็มสูบ
รัฐมนตรีว่าการกระทรวงอุตสาหกรรม  ลงพื้นที่เยี่ยมชมบริษัท บริษัท สงวนวงษ์อุตสาหกรรม จํากัด จังหวัดนครราชสีมา เป็นบริษัทผลิตชิ้นส่วนยานยนต์ขนาดใหญ่ ซึ่งถือเป็นหนึ่งใน 10 อุตสาหกรรมเป้าหมายของรัฐบาล
วันนี้(21 สิงหาคม 2560 ) นายอุตตม สาวนายน รัฐมนตรีว่าการกระทรวงอุตสาหกรรม ลงพื้นที่เยี่ยมชมบริษัท บริษัท สงวนวงษ์อุตสาหกรรม จํากัด จังหวัดนครราชสีมา เป็นบริษัทผลิตชิ้นส่วนยานยนต์ขนาดใหญ่ ซึ่งถือเป็นหนึ่งใน 10 อุตสาหกรรมเป้าหมายของรัฐบาล มีการจ้างงานคนงานจํานวนมากในจังหวัดนครราชสีมา โดยได้ใช้เทคโนโลยีใหม่ๆ เข้ามาพัฒนาเพื่อเพิ่มประสิทธิภาพการผลิต เช่น หุ่นยนต์และระบบอัตโนมัติมาช่วยในกระบวนการหล่อโละและตกแต่งชิ้นงาน รวมทั้งพัฒนาด้านการอนุรักษ์พลังงาน โดยการติดตั้งแผงโซล่าร์เซลล์เพื่อผลิตกระแสไฟฟ้าบนหลังคารายใหญ่ในประเทศ โดยบริษัทฯ ได้สมัครเข้าร่วมกิจกรรมและโครงการต่าง ๆ กับกระทรวงอุตสาหกรรมอย่างต่อเนื่อง เช่น โครงการธรรมาภิบาลสิ่งแวดล้อมอุตสาหกรรม โครงการป้องกันผลกระทบด้านมลพิษที่อาจเกิดจากโรงงาน โครงการอุตสาหกรรมสีเขียว เป็นต้น โดยมีนายสมชาย หาญหิรัญ ปลัดกระทรวงอุตสาหกรรม นายพสุ โลหารชุน อธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ร่วมงาน ณ บริษัท พี.ซี.เอส แมชีน กรุ๊ป โฮสติ้ง จํากัด จังหวัดนครราชสีมา
รัฐมนตรีว่าการกระทรวงอุตสาหกรรม กล่าวว่า “กระทรวงฯ ได้รับมอบนโยบายเร่งด่วนจากรัฐบาลให้การสนับสนุนช่วยเหลือ SMEs ให้เข้าถึงแหล่งเงินทุนต่างๆ ได้อย่างรวดเร็วและจํานวนที่มากขึ้น โดยร่วมกับหน่วยงานเศรษฐกิจและสถาบันการเงิน เช่น สํานักงานเศรษฐกิจการคลัง บรรษัทประกันสินเชื่ออุตสาหกรรมขนาดย่อม (บสย.) ธนาคารรัฐและเอกชน และ โดยล่าสุดได้เปิดมาตรการใหม่ ได้แก่ การค้ําประกันสินเชื่อของ บสย.ในวงเงินค้ําประกัน 81,000 ล้านบาท ที่จะรับผิดชอบภาระให้ผู้ประกอบการสูงสุดถึง 30% และพร้อมเปิดอนุมัติให้ความช่วยเหลือ ซึ่งผมเชื่อว่าจะผลักดันให้ SMEs เข้าถึงสินเชื่อได้มากขึ้น สามารสร้างเงินทุนหมุนเวียนในระบบเศรษฐกิจได้ดียิ่งขึ้น นอกจากนี้ ยังได้เปิดตัวสินเชื่อเพื่ออุตสาหกรรม ธุรกิจ และแฟรนไชส์ที่เชื่อมโยงกับการท่องเที่ยว เพื่อส่งเสริมการท่องเที่ยวทั้งระบบ และสนับสนุนนโยบาย Local Economy ของรัฐบาลให้ก้าวสู่ระบบเศรษฐกิจ 4.0 ได้ต่อไป” นายอุตตม กล่าว
รัฐมนตรีว่าการกระทรวงอุตสาหกรรม กล่าวอีกว่า กระทรวงฯยังมีมาตรการส่งเสริมที่ไม่ใช่การเงิน เช่น มาตรการเพิ่มศักยภาพด้านการผลิต มาตรการเพิ่มศักยภาพด้านการเงินและการบัญชี มาตรการยกระดับมาตรฐานสินค้า มาตรการส่งเสริมด้านการตลาด มาตรการยกระดับศูนย์สนับสนุนและช่วยเหลือ SMEs รวมทั้งการพัฒนาเมืองอุตสาหกรรมเชิงนิเวศ และการพัฒนาพื้นที่อย่างมีศักยภาพ เพื่อรองรับการลงทุน โดยในส่วนของภาคตะวันออกเฉียงเหนือจะมีการพัฒนาพื้นที่ใน 3 จังหวัด ได้แก่ จังหวัดนครราชสีมา ขอนแก่น และมุกดาหาร ที่ปัจจุบันได้จัดทําแผนพัฒนาเมืองอุตสาหกรรมเชิงนิเวศเรียบร้อยแล้ว
รัฐบาลไทย-ข่าวทำเนียบรัฐบาล-รองนรม. พล.อ.อ.ประจิน เป็นประธานการประชุมคณะกรรมการส่งเสริมสังคมแห่งการเรียนรู้และคุณภาพเยาวชน (สสค.) ครั้งที่ 3/2560
วันจันทร์ที่ 4 กันยายน 2560
รองนรม. พล.อ.อ.ประจิน เป็นประธานการประชุมคณะกรรมการส่งเสริมสังคมแห่งการเรียนรู้และคุณภาพเยาวชน (สสค.) ครั้งที่ 3/2560
รอง นรม. พล.อ.อ.ประจินฯ เป็นประธานการประชุม สสค. ครั้งที่ 3/2560 เผยพร้อมเปิดตัวหนังสือเดินทางตามรอยพระราชา ในวันที่ 28 กันยายน 2560 นี้
วันนี้ (4 กันยายน 2560) เวลา 13.30 น. ณ ห้องประชุม 301 ตึกบัญชาการ1 ทําเนียบรัฐบาล พล.อ.อ.ประจินจั่นตอง รองนายกรัฐมนตรีเป็นประธานการประขุมคณะกรรมการส่งเสริมสังคมแห่งการเรียนรู้และคุณภาพเยาวชน ครั้งที่ 3/2560 ซึ่งสรุปสาระสําคัญ ดังนี้
ที่ประชุมได้รับทราบการจัดทําหนังสือเดินทางตามรอยพระราชา ซึ่งที่ประชุมคณะรัฐมนตรีมีมติเห็นชอบไปแล้ว เมื่อวันที่ 30 พฤษภาคม 2560 โดยมีวัตถุประสงค์เพื่อพัฒนาชุดสื่อสร้างสรรค์ที่ส่งให้เด็ก เยาวชน และครอบครัวได้เรียนรู้ศาสตร์พระราชาด้วยแนวทางที่เข้าใจง่าย สามารถนําไปประยุกต์ใช้ในชีวิตประจําวัน อันนําไปสู่การส่งเสริมการพัฒนาเยาวชนไทยให้เก่ง ดี และมีคุณธรรม ตลอดจนเพื่อเป็นการเทิดพระเกียรติพระบาทสมเด็จพระปรมินทรมหาภูมิพลอดุลยเดช รัชกาลที่ 9 โดยการพัฒนาต้นฉบับหนังสือเดินทางตามรอยพระราชา ซึ่งได้มีการคัดเลือกแหล่งเรียนรู้โดยมูลนิธิชัยพัฒนา ด้วยความร่วมมือของสํานักงานคณะกรรมการพิเศษเพื่อประสานงานโครงการอันเนื่องมาจากพระราชดําริ (กปร.) เป็นจํานวนทั้งสิ้น 9 เล่ม 9 เส้นทาง 81 แหล่งเรียนรู้โครงการพระราชดําริ อีกทั้งมีจุดเด่น 27 จุดที่นําไปประยุกต์ใช้อย่างได้ผล และจะมีการเปิดตัวหนังสือ. ดังกล่าวโดย 5 เล่มแรกเปิดตัวในวันที่ 28 กันยายน 2560 ส่วนอีก4เล่มหลังจะเปิดตัวลําดับถัดไปภายในเดือน ธันวาคม 2560
นอกจากนั้น ที่ประชุมได้รับทราบการสนับสนุนทางวิชาการแก่คณะกรรมการอิสระเพื่อการปฎิรูปการศึกษา (กอปศ.) เพื่อการจัดตั้งกองทุนเพื่อความเสมอภาคทางการศึกษา ตามมาตรา 54 ของรัฐธรรมนูญแห่งราชอาณาจักรไทย พ.ศ. 2560 ซึ่งมีทิศทางหลักในการลดความเหลื่ยมล้ําทางการศึกษา ช่วยเหลือผู้ขาดแคลนทุนทรัพย์ เสริมสร้างพัฒนาคุณภาพและประสิทธิภาพครู โดยคาดหวังว่าภายใน 10 ปี นั้น เด็กเล็กในครอบครัวยากจนจะได้รับการดูแล กระตุ้น และส่งเสริมพัฒนาการอย่างเหมาะสม ตามการพัฒนาของช่วงวัยเพื่อเป็นรากฐานสู่ การเป็นทรัพยากรมนุษย์ที่ดีของประเทศไทย พร้อมขจัดปัญหาเด็กและเยาวชนนอกระบบการศึกษา ให้หมดไปจากประเทศไทย รวมทั้ง ตลอดจนลดความเหลื่อมล้ําด้านโอกาสในการศึกษาต่อระดับอุดมศึกษาและอาชีวศึกษา อีกทั้งครูที่ปฏิบัติหน้าที่ในพื้นที่ห่างไกล และครูผู้สอนนักเรียนยากจนด้อยโอกาส ให้ได้รับการเสริมสร้างพัฒนาคุณภาพ เเละประสิทธิภาพในการปฏิบัติงานครบถ้วนทุกคน ตลอดจนการประกันโอกาสทางการศึกษา คุณภาพการเรียนรู้ และคุณภาพชีวิต เพื่อให้เด็กเยาวชนทุกคนที่ได้รับการสนับสนุนจากกองทุน ให้สามารถพัฒนาตนเองได้อย่างเต็มศักยภาพและความถนัด ด้วยการติดตามผ่านระบบสารสนเทศ ซึ่งเป็นไปตามเจตนารมณ์ของรัฐธรรมนูญแห่งราชอาณาจักรไทย พ.ศ. 2560 มาตรา 54 ดังกล่าว อย่างแท้จริง
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ. เตรียมบรรจุข้าราชการอัตราว่าง 7 วิชาชีพปีนี้ 300 ตำแหน่ง
วันศุกร์ที่ 26 พฤษภาคม 2560
สธ. เตรียมบรรจุข้าราชการอัตราว่าง 7 วิชาชีพปีนี้ 300 ตําแหน่ง
ปลัดกระทรวงสาธารณสุข เผยปีนี้อัตราว่างข้าราชการทุกวิชาชีพ 11,000 ตําแหน่ง ส่วน 7 วิชาชีพในปีนี้มีอัตราว่างบรรจุได้ 300 ตําแหน่ง ระยะยาวจะเสนอแผนกําลังคนต่อ คปร. เพื่อพิจารณาจัดสรรตําแหน่งตามกรอบอัตรากําลังที่ควรมีต่อไป
วันนี้ (26 พฤษภาคม 2560) ที่กระทรวงสาธารณสุข จ.นนทบุรี นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังพูดคุยรับฟังปัญหาเรื่องการจัดสรรตําแหน่งข้าราชการกับผู้แทนชมรม 7 วิชาชีพทางการแพทย์ ประกอบด้วย นักเทคนิคการแพทย์ นักกายภาพบําบัด นักรังสีการแพทย์ นักกิจกรรมบําบัด นักจิตวิทยาคลินิก นักเทคโนโลยีหัวใจและทรวงอก และนักเวชศาสตร์การสื่อความหมาย ว่า กระทรวงสาธารณสุข เข้าใจถึงความกังวลของบุคลากร 7 วิชาชีพที่ยังไม่ได้รับการบรรจุเป็นข้าราชการประมาณ 3,000 คน โดยการจัดสรรตําแหน่งข้าราชการว่าง 11,000 ตําแหน่ง เป็นตําแหน่งของทุกวิชาชีพ และไม่ได้นําตําแหน่งของวิชาชีพอื่นๆ มาบรรจุให้พยาบาล เป็นอัตราว่างของพยาบาลเอง 1,000 ตําแหน่ง ในส่วนของ 7 วิชาชีพมีอัตราว่าง 170 ตําแหน่ง รวมกับที่จะเกษียณอายุในปีนี้ 91 ตําแหน่ง และรอการเลื่อนระดับ 47 ตําแหน่ง รวมอัตราข้าราชการที่สามารถบริหารจัดการ 308 ตําแหน่งที่จะบรรจุในช่วงแรกก่อน
นายแพทย์โสภณกล่าวต่อว่า ในระยะยาว กระทรวงสาธารณสุขได้วิเคราะห์ความต้องการกําลังคนของแต่ละวิชาชีพ และกําหนดสัดส่วนการบรรจุเป็นข้าราชการตามที่หลักเกณฑ์ กพ. ไว้แล้ว โดยสายวิชาชีพหลัก และ 7 วิชาชีพ สัดส่วนอัตราข้าราชการที่กําหนดไว้อยู่ที่ประมาณร้อยละ 75 ซึ่งยังมีช่องว่างบรรจุเป็นข้าราชการได้ไม่ครบทุกคน จะเสนอ คปร.เพื่อพิจารณาต่อไป อีกวิธีหนึ่งคือ อาจไม่ได้เป็นข้าราชการทั้งหมด ต้องหาวิธีการจ้างงานแบบอื่น เช่นเป็นพนักงานราชการ หรือพนักงานกระทรวงสาธารณสุข แต่มีโอกาสศึกษาต่อ ค่าตอบแทน จัดสวัสดิการที่ใกล้เคียงกับข้าราชการ และจะยกเลิกการจ้างเป็นลูกจ้างรายวัน ทั้งนี้ ได้ให้ชมรม 7 วิชาชีพทางการแพทย์ ส่งตัวแทนวิชาชีพละ 2 คน ร่วมทํางานกับกระทรวงสาธารณสุข เพื่อได้ข้อมูลตําแหน่งข้าราชการที่ตรงกับความเป็นจริง
******************************** 26 พฤษภาคม 2560
รัฐบาลไทย-ข่าวทำเนียบรัฐบาล-กรมบัญชีกลางแนะหน่วยงานที่เกี่ยวข้องให้ความช่วยเหลือได้ทันที จัดซื้อจัดจ้างตามหลักเกณฑ์ที่ พรบ.จัดซื้อจัดจ้างฯ กำหนด กรณีเกิดภัยพิบัติฉุกเฉิน
วันพฤหัสบดีที่ 12 กันยายน 2562
กรมบัญชีกลางแนะหน่วยงานที่เกี่ยวข้องให้ความช่วยเหลือได้ทันที จัดซื้อจัดจ้างตามหลักเกณฑ์ที่ พรบ.จัดซื้อจัดจ้างฯ กําหนด กรณีเกิดภัยพิบัติฉุกเฉิน
กรมบัญชีกลางแนะมหาดไทยและหน่วยงานที่เกี่ยวข้องให้ความช่วยเหลือผู้ประสบภัยแล้ง อุทกภัยในพื้นที่ที่เกิดเหตุ หากเป็นภัยพิบัติฉุกเฉินที่ต้องได้รับการช่วยเหลือเร่งด่วน สามารถดําเนินการตาม พ.ร.บ.การจัดซื้อจัดจ้างและการบริหารพัสดุภาครัฐ พ.ศ.2560 ทันที
นางญาณี แสงศรีจันทร์ ที่ปรึกษาด้านพัฒนาระบบการเงินการคลัง ในฐานะโฆษกกรมบัญชีกลาง เปิดเผยว่า จากกรณีที่เกิดภัยแล้งและอุทกภัยในหลายจังหวัดของประเทศไทย ซึ่งสถานการณ์ในบางจังหวัดได้เริ่มคลี่คลายแล้ว แต่ยังมีอีกหลายจังหวัดที่ประสบภัยน้ําท่วมและภัยแล้งอยู่ ซึ่งบางจังหวัดอาจติดขัดในเรื่องของการให้ความช่วยเหลือจากหน่วยงานที่เกี่ยวข้อง ในการแก้ไขและบรรเทาปัญหาความเดือดร้อนของประชาชนในพื้นที่อันเนื่องมาจากปัญหาภัยแล้งและปัญหาอุทกภัยในจังหวัด โดยเฉพาะเรื่องของการจัดซื้อจัดจ้างเพื่อช่วยเหลือผู้ประสบภัย ซึ่งมีหน่วยงานที่เกี่ยวข้องได้เข้ามาขอหารือเกี่ยวกับกระบวนการจัดซื้อซื้อจัดจ้าง เพื่อจะได้ดําเนินการให้ถูกต้องตามกฎหมาย
โฆษกกรมบัญชีกลางกล่าวต่อว่า กรณีที่เกิดเหตุภัยแล้ง และอุทกภัยดังที่กล่าวมาข้างต้น หน่วยงานต้องให้ความช่วยเหลือเร่งด่วน ทันต่อเหตุการณ์ที่เกิดขึ้นหรือจะเกิดขึ้น สามารถดําเนินการตามพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ โดยวิธีเฉพาะเจาะจงได้ 3 กรณี ดังนี้
1. ตามพระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ มาตรา 56 วรรคหนึ่ง (2) (ง) “มีความจําเป็นต้องใช้พัสดุนั้นโดยฉุกเฉิน เนื่องจากเกิดอุบัติภัยหรือภัยธรรมชาติหรือเกิดโรคติดต่ออันตราย ตามกฎหมายว่าด้วยโรคติดต่อ และการจัดซื้อจัดจ้างโดยวิธีประกาศเชิญชวนทั่วไปหรือวิธีคัดเลือกอาจก่อให้เกิดความล่าช้าและอาจทําให้เกิดความเสียหายอย่างร้ายแรง” (สามารถดําเนินการโดยวิธีเฉพาะเจาะจงได้ ไม่จํากัดวงเงิน)
2. ตามกฎกระทรวงกําหนดกรณีการจัดซื้อจัดจ้างพัสดุโดยวิธีเฉพาะเจาะจง พ.ศ. 2561 ข้อ 2 (5) “การจัดซื้อจัดจ้างที่ต้องใช้พัสดุนั้นโดยฉุกเฉิน ซึ่งหากใช้วิธีประกาศเชิญชวนทั่วไปหรือวิธีคัดเลือกอาจก่อให้เกิดความล่าช้าและอาจทําให้เกิดความเสียหายแก่หน่วยงานของรัฐ หรือประโยชน์สาธารณะ”
3. พระราชบัญญัติการจัดซื้อจัดจ้างและการบริหารพัสดุภาครัฐพ.ศ. ๒๕๖๐ มาตรา 56 วรรคหนึ่ง (2) (ข) กรณีการจัดซื้อจัดจ้างครั้งหนึ่งไม่เกิน 500,000 บาท
ดังนั้น ส่วนราชการและหน่วยงานที่เกี่ยวข้องในพื้นที่ประสบภัย หรือหน่วยงานใดที่ต้องการให้ความช่วยเหลือผู้ประสบภัยแล้ง อุทกภัย ในพื้นที่ที่เกิดเหตุ ซึ่งต้องการความช่วยเหลืออย่างเร่งด่วน ไม่ต้องกังวลใจและสามารถดําเนินการจัดซื้อจัดจ้างโดยวิธีเฉพาะเจาะจงได้ทันทีตามข้อกําหนดข้างต้น ทั้งนี้ เพื่อให้เกิดความสะดวก รวดเร็ว และเป็นประโยชน์แก่ประชาชนต่อไป
รัฐบาลไทย-ข่าวทำเนียบรัฐบาล-ทส. ประสานความร่วมมือไทย-เมียนมา ทำแนวกันไ ฟ 2 แผ่นดิน
วันศุกร์ที่ 24 มกราคม 2563
ทส. ประสานความร่วมมือไทย-เมียนมา ทําแนวกันไ ฟ 2 แผ่นดิน
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดโครงการรณรงค์ประชาสัมพันธ์ฝึกซ้อมระดมพลดับไฟป่าและจัดทําแนวกันไฟสองแผ่นดิน (ไทย-เมียนมา) ประจําปีงบประมาณ พ.ศ. 2563
ทส. ประสานความร่วมมือไทย-เมียนมา ทําแนวกันไ ฟ 2 แผ่นดิน
วันนี้ (24 ม.ค. 63) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีเปิดโครงการรณรงค์ประชาสัมพันธ์ฝึกซ้อมระดมพลดับไฟป่าและจัดทําแนวกันไฟสองแผ่นดิน (ไทย-เมียนมา) ประจําปีงบประมาณ พ.ศ. 2563 โดยได้ปล่อยขบวนรถจักรยานนักปั่นอาสาตรวจหาไฟป่า ณ บริเวณสถานีขนส่งท่องเที่ยวดอยตุง ร่วมเสวนากับเครือข่ายการแก้ปัญหาไฟป่าและหมอกควัน มอบอุปกรณ์ดับไฟป่าให้แก่ผู้แทนเครือข่าย มอบเสบียงอาหารให้แก่กําลังพลดับไฟป่า และชมการสาธิตการซ้อมดับไฟป่า ณ สนามกีฬามิตรภาพไทย-เมียนมา (ฐานช้างมูบ) ซึ่งมีผู้แทนจากสาธารณรัฐแห่งสหภาพเมียนมา นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เจ้าหน้าที่ภาครัฐ ภาคเอกชน และประชาชน เข้าร่วมงาน
นายวราวุธ ศิลปอาชา กล่าวว่า โครงการที่จัดขึ้นนี้ เป็นการสร้างความรับรู้ความเข้าใจกับประชาชน และสร้างความตระหนักในเรื่องการป้องกันไฟป่าและหมอกควัน ซึ่งได้รับความร่วมมือจากประชาชนทั้งในประเทศและประเทศเพื่อนบ้าน รวมถึงเป็นการรับฟังปัญหาของประชาชนในพื้นที่ เพื่อนําไปพัฒนาการทํางานของเจ้าหน้าที่ เพิ่มทักษะความชํานาญในการควบคุมไฟป่าให้มีประสิทธิภาพ เสริมสร้างการปฏิบัติงานและบูรณาการร่วมกัน โดยสําหรับนักปั่นอาสาตรวจหาไฟป่านั้น จะเปรียบเสมือนแนวหน้าในการตรวจหาไฟป่า เพราะมีเครือข่ายกระจายอยู่ทุกอําเภอ ทําให้สามารถแจ้งเหตุให้เจ้าหน้าที่เข้าควบคุมสถานการณ์ ไม่ให้ไฟป่าลุกลามทําความเสียหายในวงกว้าง
อนึ่ง กรมอุทยานแห่งชาติฯได้กําหนดให้มีการจัดกิจกรรมประสานงานและส่งเสริมความร่วมมือในการแก้ไขปัญหาไฟป่าและหมอกควันระดับท้องถิ่นกับประเทศเพื่อนบ้านมาแล้วอย่างต่อเนื่อง และได้รับความร่วมมือจากประชาชนทั้งในประเทศและประเทศเพื่อนบ้านเป็นอย่างดี ทําให้เกิดประสิทธิภาพในการร่วมป้องกันไฟป่าและหมอกควัน ตลอดจนดําเนินงานตามยุทธศาสตร์/มาตรการแก้ไขปัญหาไฟป่าและหมอกควัน นโยบายและมาตรการอื่นๆ ได้เป็นไปอย่างมีประสิทธิภาพมากขึ้นด้วย ทั้งนี้ หากประชาชนพบเห็นไฟป่า การเผาป่า การค้าและล่าสัตว์ป่า การทําลายทรัพยากรธรรมชาติและสิ่งแวดล้อมของประเทศ สามารถแจ้งได้ที่เบอร์สาย ด่วน 1362 ตลอด 24 ชั่วโมง
รัฐบาลไทย-ข่าวทำเนียบรัฐบาล-ผลประชุมองค์กรหลัก 19/2560
วันศุกร์ที่ 26 พฤษภาคม 2560
ผลประชุมองค์กรหลัก 19/2560
ดร.กมล รอดคล้าย เลขาธิการสภาการศึกษา ในฐานะโฆษกกระทรวงศึกษาธิการ เปิดเผยผลการประชุมองค์กรหลัก ครั้งที่ 19/2560
ดร.กมล รอดคล้ายกล่าวว่าที่ประชุมได้รับทราบข้อสั่งการของนายกรัฐมนตรี ที่เกี่ยวข้องกับกระทรวงศึกษาธิการในเรื่องต่าง ๆ ดังนี้
● การต่อยอดองค์ความรู้จากการประกวดแข่งขัน
นายกรัฐมนตรีเห็นว่าจากการที่นักเรียนนักศึกษา ได้รับรางวัลการประกวดแข่งขันรายการต่าง ๆ มาอย่างมากมาย เพื่อเป็นการต่อยอดองค์ความรู้ สิ่งประดิษฐ์ และนวัตกรรมเหล่านั้น จึงขอให้กระทรวงศึกษาธิการประสานเชื่อมต่อกับหน่วยงานที่เกี่ยวข้องเพื่อขยายผล เช่น ร่วมมือกับกระทรวงวิทยาศาสตร์และเทคโนโลยี ในด้านสิ่งประดิษฐ์วิทยาศาสตร์ เป็นต้น
นอกจากนี้นพ.ธีระเกียรติ เจริญเศรษฐศิลป์ได้เสนอให้มีการเชื่อมโยงสู่ความร่วมมือตามนโยบายโครงการประชารัฐด้วย เพื่อพัฒนาต่อยอดสิ่งประดิษฐ์ไปในเชิงพาณิชย์
ทั้งยังได้มีแนวคิดที่จะนํางบประมาณเหลือจ่ายของหน่วยงานสังกัดกระทรวงศึกษาธิการโดยเฉพาะสํานักงานคณะกรรมการการศึกษาขั้นพื้นฐาน (สพฐ.) ไปใช้สนับสนุนกิจกรรมหรือโครงการตามที่สถานศึกษาหรือหน่วยงานดูแลเด็กในพื้นที่เสนอขอขึ้นมา โดยยึดเด็กเป็นฐาน ไม่ว่าจะเป็นโครงการโรงเรียนคุณธรรม, ห้องปฏิบัติการวิทยาศาสตร์, การติวรายบุคคล, Peer Tutoring (เพื่อนช่วยสอนเพื่อน), การกีฬา เป็นต้น เพื่อให้งบประมาณลงไปถึงตัวเด็กและสนองตอบความต้องการของพื้นที่อย่างแท้จริง
●การดูแลความปลอดภัยในสถานศึกษา
ดร.กมล รอดคล้ายกล่าวว่าขณะนี้บ้านเมืองต้องเผชิญกับภัยธรรมชาติและสถานการณ์ต่าง ๆ อย่างต่อเนื่อง จึงขอให้กระทรวงศึกษาธิการเฝ้าติดตาม เตรียมการ ดูแลสถานศึกษาและส่วนราชการให้สามารถรับมือกับอุบัติภัยทางธรรมชาติที่อาจจะเกิดขึ้น
รวมทั้งสถานการณ์ที่ไม่อาจคาดคิดเช่น อัคคีภัย เหตุระเบิด เป็นต้นและขอให้สํานักงานคณะกรรมการการอาชีวศึกษา (สอศ.) เตรียมความพร้อมเพื่อให้ความช่วยเหลือสถานศึกษาและประชาชนที่ประสบเหตุอย่างทันท่วงที ซึ่งที่ผ่านมานักเรียนนักศึกษาอาชีวะก็สามารถดําเนินการได้ดีและเป็นที่ชื่นชมของสังคมอยู่แล้ว
ทั้งนี้ รมว.ศึกษาธิการ ได้มอบ พล.ท.โกศล ประทุมชาติ ที่ปรึกษารัฐมนตรีว่าการกระทรวงศึกษาธิการ กํากับดูแลและให้คําแนะนําในเรื่องนี้เป็นการเฉพาะด้วย
●เน้นจัดกิจกรรม/โครงการที่ส่งผลโดยตรงต่อผู้เรียนและประชาชน
นายกรัฐมนตรีได้ขอให้กระทรวงศึกษาธิการปรับกระบวนการทํางาน โดยเน้นกิจกรรมหรือโครงการที่ส่งผลลัพธ์และเป็นประโยชน์ต่อผู้เรียนและประชาชนมากขึ้น เช่น โครงการ “ฝึกอบรมระยะสั้นฐานสมรรถนะ” (Education to Employment: Vocational Boot Camp), การอบรมพัฒนาครูด้านการจัดการเรียนการสอนภาษาอังกฤษ (Boot Camp), แอพพลิเคชั่น Echo English หรือแม้แต่โรงเรียนคุณธรรม มิใช่มีแต่จํานวนโรงเรียนที่เข้าร่วมโครงการ แต่ต้องจัดกิจกรรมที่สร้างเสริมคุณลักษณะของผู้เรียนได้จริง รวมถึงการดึงผู้ปกครองและชุมชนเข้ามามีส่วนร่วม ตลอดจนมีการติดตามประเมินผลที่เกิดขึ้นด้วย
ทั้งนี้ นายชัยพฤกษ์ เสรีรักษ์ ปลัดกระทรวงศึกษาธิการ ได้รายงานให้ที่ประชุมรับทราบด้วยว่า ได้เตรียมหารือกับผู้แทนองค์กรหลักในการจัดกิจกรรมต่าง ๆ สําหรับสถานศึกษาทุกสังกัด ส่วนกิจกรรมเพื่อประชาชนนั้น จะหารือร่วมกับคณะทํางานของโฆษกประจําสํานักนายกรัฐมนตรี (พล.ท.สรรเสริญ แก้วกําเนิด) เพื่อให้การจัดกิจกรรมเข้าถึงประชาชนได้มากที่สุด รวมทั้งวางแผนการสื่อสารประชาสัมพันธ์ในวงกว้างอีกด้วย
รัฐบาลไทย-ข่าวทำเนียบรัฐบาล-เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 - 16 พฤษภาคม  2561
วันอังคารที่ 24 เมษายน 2561
เตรียมสมัครเป็นผู้สอบบัญชีภาษีอากร (Tax Auditor) กับกรมสรรพากร ตั้งแต่วันที่ 1 - 16 พฤษภาคม  2561
กรมสรรพากรเปิดรับสมัครผู้สําเร็จการศึกษาปริญญาตรี (สาขาทางการบัญชี) เข้ารับการทดสอบเป็นผู้สอบบัญชีภาษีอากร (Tax Auditor) สมัครผ่านอินเทอร์เน็ตที่เว็บไซต์กรมสรรพากร www.rd.go.th ระหว่างวันที่ 1 - 16 พฤษภาคม 2561
กรมสรรพากรจะเปิดรับสมัครทดสอบความรู้เป็นผู้สอบบัญชีภาษีอากร (Tax Auditor) ครั้งที่ 45 (2/2561) โดยผู้ประสงค์จะเข้ารับการทดสอบต้องสําเร็จการศึกษาไม่ต่ํากว่าปริญญาตรีทางการบัญชีหรือประกาศนียบัตรทางการบัญชี ผู้สนใจสามารถยื่นคําขอเข้ารับการทดสอบผ่านเครือข่ายอินเทอร์เน็ตที่เว็บไซต์กรมสรรพากร www.rd.go.th เพียงช่องทางเดียวเท่านั้นตลอด 24 ชั่วโมงไม่เว้นวันหยุดราชการ ระหว่างวันที่ 1 - 16 พฤษภาคม 2561 โดยจะประกาศรายชื่อผู้มีสิทธิเข้ารับการทดสอบในวันที่ 8 มิถุนายน 2561 และดําเนินการทดสอบในวันที่ 16 - 17 มิถุนายน 2561 ณ โรงเรียนศรีอยุธยา ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ถนนศรีอยุธยา เขตราชเทวี กรุงเทพฯ จากนั้นจะประกาศผลการทดสอบเป็นผู้สอบบัญชีภาษีอากรในวันที่ 30 สิงหาคม 2561 ที่เว็บไซต์กรมสรรพากร www.rd.go.th
หากมีข้อสงสัยสามารถติดต่อสอบถามได้ที่หมายเลขโทรศัพท์ 0 2272 8188 ในวันและเวลาราชการ หรือที่กองมาตรฐานการสอบบัญชีภาษีอากร ชั้น 17 อาคารกรมสรรพากร เลขที่ 90 ซอยพหลโยธิน 7 ถนนพหลโยธิน แขวงพญาไท เขตพญาไท กรุงเทพฯ
รัฐบาลไทย-ข่าวทำเนียบรัฐบาล-สปส. จ่ายเงินว่างงานสุดวิสัย COVID-19 แล้ว 1,095,000 ราย
วันเสาร์ที่ 30 พฤษภาคม 2563
สปส. จ่ายเงินว่างงานสุดวิสัย COVID-19 แล้ว 1,095,000 ราย
วันเสาร์ที่ 30 พฤษภาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ความคืบหน้าผลการจ่ายประโยชน์ทดแทนกรณีว่างงานสําหรับผู้ประกันตนที่ได้รับผลกระทบจากโรคโควิด-19 ณ วันที่ 21 พ.ค. 63 สํานักงานประกันสังคมได้โอนจ่ายเงินไปแล้วกว่า 1,095,000 ราย รวมเป็นเงินราว 6,000 ล้านบาท นอกจากนี้ ยังมอบหมายเจ้าหน้าที่ดําเนินการเพิ่มเติม เช่น จัดตั้งศูนย์รับเรื่องร้องทุกข์/อุทธรณ์ COVID-19 ณ สํานักงานประกันสังคมพื้นที่กรุงเทพมหานคร และจังหวัดทั่วประเทศ /แจ้งสถานประกอบการออกหนังสือรับรองการขอรับประโยชน์ทดแทนให้ตรวจสอบและส่งชื่อลูกจ้างที่ยังไม่ได้รับเงิน /แจ้งผู้ประกันตนที่ยังไม่ได้รับเงิน ให้ยื่นร้องทุกข์หรืออุทธรณ์ได้ที่สํานักงานประกันสังคมพื้นที่ทั่วประเทศ ทั้งนี้ รัฐบาลมุ่งหวังให้ผู้ประกันตนได้รับเงินอย่างถูกต้องและครบถ้วนโดยเร็วที่สุด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 27 เมษายน 2563 [กระทรวงสาธารณสุข]
วันจันทร์ที่ 27 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 27 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 27 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่27 เมษายน 2563
สถานการณ์ผู้ติดเชื้อไวรัสโคโรนา2019ในประเทศไทย (26 เมษายน 2563 เวลา 16.00 น.) โดยสรุปภาพรวมวันนี้มีผู้ป่วยกลับบ้านได้ 15 ราย กลับบ้านสะสม 2,609 ราย (คิดเป็นร้อยละ 89.01 ของผู้ป่วยทั้งหมด) ยังรักษาในโรงพยาบาล 270 ราย (คิดเป็นร้อยละ 9.21 ของผู้ป่วยทั้งหมด) เสียชีวิตรวม 52 รายผู้ป่วยรายใหม่ 9 ราย ทําให้มีผู้ป่วยสะสม 2,931 ราย
สําหรับผู้ป่วยรายใหม่รายงานวันนี้ 9 ราย (ลําดับที่ 2,923 – 2,931) จําแนกได้ดังนี้
เป็นผู้สัมผัสกับผู้ป่วยที่มีรายงานมาแล้ว3ราย (พบที่จังหวัดภูเก็ต, สุพรรณบุรี, ยะลา)
จากการค้นหาผู้ป่วยเชิงรุกในชุมชน ที่จังหวัดยะลา 4 ราย
เดินทางมาจากต่างประเทศ เข้า State Quarantine 2 ราย (เดินทางจากสหรัฐอเมริกา เข้า State Quarantine ที่กรุงเทพฯ)
วันนี้ ไม่มีรายงานผู้ป่วยที่เป็นบุคลากรทางการแพทย์ ต่อเนื่องเป็นวันที่ 9 แล้ว
ได้รับรายงานผู้ป่วยเสียชีวิต 1 ราย เป็นหญิงไทย อายุ 64 ปี โรคประจําตัว โลหิตจาง มีประวัติสัมผัสผู้ป่วยโควิด 19 ซึ่งเป็นคนในครอบครัว เข้ารับการรักษาครั้งแรกที่โรงพยาบาลถลาง จังหวัดภูเก็ต ด้วยอาการไข้ ผลตรวจทางห้องปฏิบัติการพบเชื้อโควิด 19 ส่งต่อรักษาที่โรงพยาบาลวชิระภูเก็ต ต่อมาอาการไม่ดีขึ้นมีภาวะปอดอักเสบติดเชื้อร่วมกับระบบหายใจล้มเหลว เสียชีวิตวันที่ 26 เมษายน 2563 (เป็นผู้เสียชีวิตรายที่ 52)
******************************** 27 เมษายน 2563
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 7/2560
วันจันทร์ที่ 13 พฤศจิกายน 2560
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 7/2560
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 7/2560
วันนี้ (วันที่ 13 พฤศจิกายน 2560) เวลา 09.00 น. พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 7/2560 โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม นายวสันต์ ภัยหลีกลี้ ผู้จัดการกองทุนสื่อฯ ผู้ทรงคุณวุฒิและกรรมการ ร่วมประชุม ณ ห้องประชุมคณะรัฐมนตรี ชั้น 2 สํานักงานเลขาธิการคณะรัฐมนตรี
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงไคโร จัดเตรียมถุงยังชีพเพื่อแจกจ่ายให้แก่คนไทยในอียิปต์ในช่วงการแพร่ระบาดของเชื้อ COVID-19 [กระทรวงการต่างประเทศ]
วันพฤหัสบดีที่ 23 เมษายน 2563
สถานเอกอัครราชทูต ณ กรุงไคโร จัดเตรียมถุงยังชีพเพื่อแจกจ่ายให้แก่คนไทยในอียิปต์ในช่วงการแพร่ระบาดของเชื้อ COVID-19 [กระทรวงการต่างประเทศ]
สถานเอกอัครราชทูต ณ กรุงไคโร จัดเตรียมถุงยังชีพเพื่อแจกจ่ายให้แก่คนไทยในอียิปต์ในช่วงการแพร่ระบาดของเชื้อ COVID-19
สถานเอกอัครราชทูต ณ กรุงไคโร เตรียมจัดถุงยังชีพเพื่อแจกจ่ายให้แก่คนไทยในอียิปต์ในช่วงการแพร่ระบาดของเชื้อ COVID-19 โดยวันนี้เป็นวันแรกที่ได้ส่งถุงยังชีพไปถึงมือผู้แทนชุมชนไทยในย่าน Dokki แล้ว #คนไทยไม่ทิ้งกัน
รัฐบาลไทย-ข่าวทำเนียบรัฐบาล-รัฐบาล เชื่อ เศรษฐกิจไทยฟื้นหลังงบ 63 ประกาศใช้ เผย รมว.ท่องเที่ยว เตรียมแผนดึงคนจีนกลับมาเที่ยว หลังโคโรนาไวรัสคลี่คลายแล้ว
วันอาทิตย์ที่ 16 กุมภาพันธ์ 2563
รัฐบาล เชื่อ เศรษฐกิจไทยฟื้นหลังงบ 63 ประกาศใช้ เผย รมว.ท่องเที่ยว เตรียมแผนดึงคนจีนกลับมาเที่ยว หลังโคโรนาไวรัสคลี่คลายแล้ว
รัฐบาล เชื่อ เศรษฐกิจไทยฟื้นหลังงบ 63 ประกาศใช้ เผย รมว.ท่องเที่ยว เตรียมแผนดึงคนจีนกลับมาเที่ยว หลังโคโรนาไวรัสคลี่คลายแล้ว
วันที่ 16 ก.พ. 63 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า ภายหลังร่าง พ.ร.บ.งบประมาณรายจ่ายประจําปี 2563 ผ่านความเห็นชอบจากสภาผู้แทนราษฎร (ส.ส.) และสมาชิกวุฒิสภา (ส.ว.) แล้ว จากนั้นทางสภาจะส่งร่างกฎหมายมายังรัฐบาลเพื่อตรวจสอบ ก่อนนําความขึ้นทูลเกล้าทูลกระหม่อม เพื่อทรงลงพระปรมาภิไธย และประกาศใช้ต่อไป โดยรัฐบาลขอขอบคุณทุกภาคส่วน ทั้งฝ่ายค้านและรัฐบาล ที่ช่วยให้ร่างกฎหมายผ่านไปได้อย่างราบรื่น ยืนยันว่า รัฐบาลจะใช้จ่ายงบประมาณอย่างคุ้มค่า รอบคอบ เพื่อพัฒนาประเทศชาติ ให้ประชาชนได้ประโยชน์สูงสุด
น.ส.ไตรศุลี กล่าวว่า รัฐบาลเชื่อว่าเศรษฐกิจไทยจะดีขึ้นเมื่องบประมาณปี 2563 ประกาศใช้ เพราะอย่างที่ทราบกันดีว่า ไทยได้รับผลกระทบทางเศรษฐกิจจากหลายปัจจัยตั้งแต่ต้นปี ไม่ว่าจะเป็น ผลกระทบจากเศรษฐกิจโลก ภัยแล้ง การแพร่ระบาดของไวรัสโคโรนา บวกกับการใช้จ่ายงบประมาณที่ล่าช้า แต่เมื่องบปี 2563 ได้ประกาศใช้แล้ว การเบิกจ่ายงบประมาณจะมีประสิทธิภาพมากขึ้น รัฐบาลจะดําเนินโครงการต่าง ๆ ได้อย่างเต็มที่ สามารถลงนามในสัญญาต่าง ๆ ได้ จึงเชื่อว่าเศรษฐกิจไทยจะฟื้นตัวขึ้นในช่วงไตรมาส 2 ของปีนี้อย่างแน่นอน
น.ส.ไตรศุลี กล่าวว่า สําหรับงานด้านการท่องเที่ยว ถือเป็นด้านที่มีความสําคัญในการขับเคลื่อนเศรษฐกิจ โดยนายพิพัฒน์ รัชกิจประการ รมว.ท่องเที่ยวและกีฬา ได้เตรียมแผนรับมือสถานการณ์นักท่องเที่ยวชาวจีนที่ลดลงเนื่องจากการแพร่ระบาดของเชื้อไวรัสแล้ว ทั้งนี้ เมื่อการแพร่ระบาดของไวรัสคลายตัวลงแล้ว ขอให้ผู้ประกอบการท่องเที่ยวช่วยกันเชิญชวนนักท่องเที่ยวชาวจีนให้กลับมาเที่ยวประเทศไทย ขณะที่กระทรวงการท่องเที่ยวและกีฬา จะมีการนํามาตรการยกเว้นการตรวจลงตราหนังสือเดินทาง (ฟรีวีซ่า) สําหรับนักท่องเที่ยวจีนและอินเดีย ซึ่งเป็น 2 ตลาดใหญ่ เสนอคณะรัฐมนตรี (ครม.) พิจารณาอีกครั้ง พร้อมกับประสานกระทรวงคมนาคม เพื่อเปิดบริการเช่าเครื่องบินเหมาลําให้มากที่สุด โดยหวังว่านักท่องเที่ยวชาวจีนจะกลับมาคึกคักอีกในช่วงเทศกาลสงกรานต์ปีนี้